จัดกลยุทธ์ลงทุนเดือนมี.ค.รับ SET ผันผวน! โบรกเน้นเคาะ 16 หุ้นเด่นราคา Laggard
จัดกลยุทธ์ลงทุนเดือนมี.ค.รับ SET ผันผวน! โบรกเน้นเคาะ 16 หุ้นเด่นราคา Laggard
2 มี.ค. 2564

“ข่าวหุ้นธุรกิจออนไลน์” ทำการรวบรวมกลุ่มหุ้นที่น่าลงทุนสำหรับเดือนมีนาคม 2564 โดยเป็นการรวบรวมข้อมูลจาก โบรกเกอร์ชั้นนำของไทย อาทิ บล.ฟินันเซีย ไซรัส,บล.โนมูระ พัฒนสิน และ บล.ทิสโก้ ซึ่งส่วนใหญ่ประเมิน SET ผันผวนจากความเสี่ยงของ US Bond Yield ที่ดีดขึ้นไวกดดันหุ้น High Per ยังถ่วงตลาด ผสานกับ FTSE ลดน้ำหนักหุ้นไทยกลางเดือนนี้
ดังนั้นพอร์ตการลงทุนจึงยังเน้นจัดพอร์ตแบบบาร์เบลให้น้ำหนักหุ้น Value/Laggard มากกว่า Growth/Momentum อาทิ  CPF,CPALL,VNT,HANA,ICHI,BEM,DOHOME,KKP,PTTEP, TVO,ADVANC,BDMS, EASTW, SCC,TOP,TPIPL
บล.โนมูระ พัฒนสิน  ระบุในบทวิเคราะห์ว่า พอร์ตการลงทุน เดือน ก.พ. 2563  +3.29% ชนะตลาดราว +1.26% สำหรับเดือน มี.ค. 2564 ความผันผวนของตลาดจากความเสี่ยงของ US Bond Yield ที่ดีดขึ้นไว กดดันหุ้น High Per ยังถ่วงตลาด ผสาน FTSE ลดน้ำหนักหุ้นไทยราว -3600 ล้านบาท กลางเดือนนี้
โดย FTSE Rebalance : FTSE Rebalance ที่จะมีผลราคาปิดวันที่ 19 มี.ค. ไม่มีหุ้นไทยเข้า/ออก แต่ไทยถูกปรับน้ำหนักลงสู่ 2.25% จาก 2.3% คิดเป็นเม็ดเงินราว -120 ล้านเหรียญ หรือ -3,600 ล้านบาท โดยหุ้นทีถูกปรับน้ำหนักลงมาที่สุด 5 อันดับแรก ได้แก่ PTT, TMB, SCC, CPALL, AOT (เม็ดเงิน -11 ถึง -5 ล้านเหรียญ/หุ้น)
ดังนั้นพอร์ตการลงทุนจึงยังเน้น Barbel Portfolio ให้น้ำหนักหุ้น Value/Laggard มากกว่า Growth/Momentum โดยคงพอร์ตหุ้นปัจจุบันสัดส่วนราว ราว 50-55% และรอจังหวะเพิ่มน้ำหนัก กรณีตลาดปรับฐาน แนะนำลงทุนหุ้นเด่น Mar 2021 Portfolio : CPF, CPALL, VNT, HANA, ICHI ดังนี้
1) The Laggard ในกลุ่มการบริโภคและอาหาร ที่สามารถเติบโตไปกับเงินเฟ้อ(CPF, CPALL)
2) กลุ่มที่อิงการฟื้นตัวตามอุตสาหกรรมเทคโนโลยีโลกแต่ค่า PER ค่อนข้างต่ำกว่ากลุ่ม (HANA)
3) กลุ่มปิโตรเคมี ที่ฐานกำไรเร่งขึ้นตาม PVC Spread ที่เดินหน้าทำ High  (VNT)
4) กลุ่มเครื่องดื่มที่ได้อานิสงค์บวกจากฤดูร้อนไวกว่าปีก่อน และโอกาสในการต่อยอดผลิตภัณฑ์ใหม่(กัญชง) ที่ภาครัฐฯ ทยอยปลดล๊อคกฎเกณฑ์  (ICHI,SAPPE)
 
บล.ฟินันเซีย ไซรัส ระบุในบทวิเคราะห์ว่า กลยุทธ์การลงทุนเดือน มี.ค. คาดประเด็นแนวโน้มเงินเฟ้อที่ปรับขึ้นไม่ได้เหนือความคาดหมาย และคาดธนาคารกลางทั่วโลกยังดำเนินนโยบายการเงินผ่อนคลาย ซึ่งระยะยาวยังเป็นบวกต่อสินทรัพย์เสี่ยง  แต่ระยะสั้นตลาดจะผันผวน ส่วน Valuation ของ SET Index ปัจจุบันไม่ถูก แนะนำรอทยอยสะสมระดับแรกบริเวณ 1,450+- จุด Top Pick เดือนนี้คือ BEM DOHOME KKP PTTEP TVO
 
บล.ทิสโก้ ระบุในบทวิเคราะห์ กลยุทธ์การลงทุนมอง SET ยังมีแนวโน้มแกว่งไซด์เวย์ถึงไซด์เวย์ดาวน์ในระยะสั้น แนะรอประเมินจังหวะเทรดดิ้งรอบใหม่ / พอร์ตลงทุน แนะถือทนแกว่ง-รอซื้อช่วงอ่อนตัว โดยเน้นธีมลงทุนคือ
-หุ้นที่ได้ประโยชน์ศก.ฟื้นตัวและภาวะดอกเบี้ยต่ำ ชอบกลุ่มการเงิน  KKP, AEONTS และหุ้นปันผลดี (คาด Div. Yield งวดนี้ &gt; 4%)  AP, KKP, NYT, PYLON, ROJNA, SCCC
-หุ้นที่ได้บรรยากาศเชิงบวกจากแนวทาง วัคซีนพาสปอร์ต และสถานการณ์ระบาดทั่วโลกดีขึ้น – AOT, CENTEL, MINT, SPA
-หุ้นที่น่าจะได้ประโยชน์ลำดับต้นๆ ของการกระจายวัคซีน  BDMS, JWD, STGT / กระแสกัญชา-กัญชง หุ้นที่มีศักยภาพสูงเริ่มต้นก่อน  DOD, RBF, STA
– หุ้นน่าเลือกลงทุน คาดกำไรปีนี้ฟื้นตัวดี ราคายังมี Upside ชอบ AEONTS, BAM, BBL, BDMS, PTTGC, STEC, SEAFCO, TOP, WHA
ส่วนหุ้นเด่น มี.ค. (Smart Tactics) ADVANC, BDMS, EASTW, SCC, TOP, TPIPL
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน